ddrg/super_eurlex huggingface dataset:
Institūts 2012. gadā veica galīgos maksājumus un priekšfinansējumu noskaidrošanu (darījumi) dotācijām, kuru summa ir 11,3 miljoni EUR (2010. gada pasākumi) un 48,6 miljoni EUR (2011. gada pasākumi).

Visi dotāciju darījumi ir jāizskata Komisijai, pirms EIT tos apstiprina. Institūts pats ir pielicis ievērojamas pūles, lai ieviestu efektīvas ex ante pārbaudes nolūkā sniegt pamatotu pārliecību par dotāciju darījumu likumību un pareizību. Aptuveni 80 % no ZIK pieprasītajiem dotāciju izdevumiem pamato apliecinājumi, kurus sniegušas ZIK un to partneru nolīgtas neatkarīgas revidentu komercsabiedrības. EIT pats veica ex ante pārbaudes, kas izpaudās kā visaptverošas dokumentārās pārbaudes. EIT sākotnēji pārbaudīja no ZIK un to partneriem iegūtos apliecinošos dokumentus tikai tādā gadījumā, ja tika konstatēti īpaši riski.

Palāta tomēr konstatēja, ka daudzos gadījumos revīzijas apliecinājumu kvalitāte nav pietiekama (1). Lai iegūtu pārliecības otro līmeni par dotāciju darījumu likumību un pareizību, Institūts 2012. gada beigās ieviesa papildu ex post pārbaudes dotācijām, kas saistītas ar 2011. gada pasākumiem. Šīs pārbaudes veica neatkarīgas revidentu komercsabiedrības, ar kurām EIT bija noslēdzis līgumus, un tās ir novērtētas kā ticamas. Ex post pārbaužu rezultāti apstiprināja, ka ex ante pārbaudes nav pilnībā efektīvas. Institūts tomēr ir atguvis konstatētos nepareizos maksājumus, un atlikušo kļūdu īpatsvars 2011. gada dotāciju darījumos nav būtisks.

Vēl nav veiktas ex post pārbaudes dotāciju darījumiem, kas saistīti ar 2010. gada pasākumiem (11,3 miljoni EUR). Turklāt, tā kā no ex ante pārbaudēm var iegūt tikai ierobežotu pārliecību, attiecībā uz šiem darījumiem nav pamatotas pārliecības par to likumību un pareizību. Palāta nevarēja gūt pietiekamus un atbilstošus revīzijas pierādījumus par revidēto dotāciju darījumu likumību un pareizību attiecībā uz 2010. gada pasākumiem.
13.

Kopuzņēmuma ex post revīzijas stratēģiju (11) ar Valdes lēmumu pieņēma 2010. gada 14. decembrī, un tā ir svarīgs rīks pakārtoto darījumu likumības un pareizības novērtēšanai. 2014. gada jūnijā bija pabeigtas 14 no 40 otrās reprezentatīvās izlases ex post revīzijām, kas aptvēra 3 miljonus EUR (11,8 % no revidētās kopas). Atklāto kļūdu īpatsvars, kas izriet no šīm revīzijām, ir 2,3 % (12).
13.

Lai īstenotu Iestādes prasīgās pilnvaras, ir izstrādāta IT daudzgadu stratēģija un īstenošanas plāns (tai skaitā datu standartizācijas, datu vākšanas, glabāšanas un analīzes risinājumi, kā arī tiešsaistes saziņas un sadarbības rīki). EIOPA piekrīt, ka no 2013. gada uz 2014. gadu pārnestais apropriāciju apjoms šo budžeta III sadaļā ierakstīto iniciatīvu segšanai bija augsts. Tomēr tas ir izskaidrojams ar Iestādes darba daudzgadīgo raksturu, ierobežotiem laika termiņiem (ko galvenokārt nosaka Maksātspējas II kalendārs), sarežģītās un ilgstošās iepirkuma procedūras un nepieciešamība nodrošināt pakalpojumu nepārtrauktību. Taču, tā kā šīs pārnestās saistības ir izšķirošas tālākai IT plāna īstenošanai saskaņā ar nosprausto termiņu, to izpildes līmenis, tāpat kā pagājušogad, atkal būs ļoti augsts. Veroties nākotnē, nākamajos gados pārnesumu apjomu samazinās ar šādiem pasākumiem: 1) EIOPA IT dienesta brieduma augstāka pakāpe (atlikušie vērienīgākie IT attīstības darbi tiks pabeigti 2015. gada beigās) un 2) stiprinātas finanšu un budžeta pārvaldības procedūras (tai skaitā budžeta un iepirkuma procesu iekļaušana EIOPA vispārējā plānošanas un koordinācijas procesā).
Pārvaldība

Valde — No katras dalībvalsts: viens valdības pārstāvis, viens darba devēju organizāciju pārstāvis, viens darba ņēmēju organizāciju pārstāvis. — Trīs locekļi, kas pārstāv Komisiju. — Viena sanāksme gadā Birojs — Sastāv no 11 locekļiem, trīs locekļi pārstāv katru no sociālajiem partneriem un valdībām, divi locekļi ir no Komisijas. — Birojs pārrauga Valdes lēmumu īstenošanu un veic pasākumus Fonda atbilstīgai pārvaldībai Valdes sanāksmju starplaikā. — Sešas regulāras sanāksmes gadā Direktoru un direktora vietnieku ieceļ Komisija no kandidātu saraksta, ko iesniegusi Valde. Direktors īsteno Valdes un tās Biroja lēmumus un pārvalda Fondu. Iekšējā revīzija Eiropas Komisijas Iekšējās revīzijas dienests (IRD) Ārējā revīzija Eiropas Revīzijas palāta Budžeta izpildes apstiprinātājiestāde Eiropas Parlaments pēc Padomes ieteikuma
4.

SESAR projekta izstrādes fāzei atvēlētais budžets ir 2,1 miljards EUR, un to vienādās daļās veidos ES, Eurocontrol un iesaistīto publiskā un privātā sektora partneru finansējums. ES ieguldījumu finansē no Septītās pamatprogrammas pētniecībai un tehnoloģiju attīstībai un no Eiropas komunikāciju tīkla transporta programmas. Apmēram 90 % no Eurocontrol un citu ieinteresēto personu līdzdalības ir ieguldījums natūrā.
Pārvaldība

Administratīvā padome Sastāvs — Viens pārstāvis no katras dalībvalsts, viens no Komisijas un viņu aizstājēji. Uzdevums — Konsultēt priekšsēdētāju jautājumos, par kuriem Birojs ir atbildīgs. — Sagatavot kandidātu sarakstu (125. pants) priekšsēdētāja, priekšsēdētāja vietnieku, kā arī Apelāciju padomju priekšsēdētāju un locekļu amatiem. Biroja priekšsēdētājs — Ieceļ Padome no saraksta, kurā ir ne vairāk kā trīs kandidāti un kuru sagatavojusi Administratīvā padome. Budžeta komiteja Sastāvs — Viens pārstāvis no katras dalībvalsts, viens no Komisijas un viņu aizstājēji. Uzdevums — Pieņemt budžetu un finanšu noteikumus, apstiprināt budžeta izpildi, par ko atbild priekšsēdētājs, un noteikt maksu par meklēšanas rezultātu ziņojumiem. Ar pieteikumiem saistīti lēmumi Lēmumus pieņem: a) pārbaudītāji; b) iebildumu nodaļas; c) preču zīmju piešķiršanas un juridisko lietu nodaļa; d) anulēšanas nodaļas; e) apelācijas padomes. Ārējā revīzija Eiropas Revīzijas palāta Budžeta izpildes apstiprinātājiestāde Biroja Budžeta komiteja
16.

F4E darbojas saskaņā ar diviem skaidriem kontroles nosacījumiem; atbilstoši a) ES Iekšējās kontroles standartiem un b) ITER mēroga kvalitātes prasībām, kas ir izstrādātas ITER projekta sekmīgai darbībai un atbilstībai Francijas kodoldrošības iestādes prasībām. F4E plāno izpildīt šos standartus un prasības ar vienotu visas F4E vadības sistēmu, kas aptver politiku, procesus, procedūras utt. 2010. gada otrajā pusē F4E direktors ieviesa vadības uzlabošanas plānu, liekot uzsvaru uz projektu vadību un citiem pamatprocesiem. Lai uzlabotu projektu vadības sistēmu, jau ir veiktas plaša mēroga darbības, un tā realizēšanā palīdz ārštata personas ar nozares zināšanu/projektu vadības pieredzi. Pēc šiem uzlabojumiem būs iespējams sastādīt pareizāku budžeta prognozi, vieglāk atklāt novirzes no normas un izņēmumus, kā arī noteikt preventīvas un korektīvas darbības, lai optimizētu budžeta īstenošanu un lai iegrožotu ES ieguldījuma izmaksas ITER celtniecībā. Pilnīga īstenošana tiek plānota 2012. gada beigās. Turklāt F4E vadība ir sekojusi F4E iekšējā revidenta un Revīzijas palātas ieteikumiem. Finanšu darbības ir pārgrupētas un īstenotas jaunā budžeta un finanšu vienībā, kura piemēro kontroles vides funkcijas (ex post, finanšu revīzijas un uzraudzību u. c.), vienlaicīgi nošķirot pamatdarbības un finanšu darbības. 2011. gadā ir aizpildītas visas vecāko un vidējo vadītāju amata vietas un Budžeta un finanšu vienībā ir pieņemti papildu pieredzējuši darbinieki, jo īpaši augsti kvalificēti kontrolieri ar pieredzi un zināšanām ES jautājumos. Kas attiecas uz finanšu plūsmas revīziju, ir jāpiemin, ka 2012. gada pirmajā ceturksnī Budžeta un finanšu vienība veica pašnovērtējumu, lai noteiktu, kādā līmenī ir īstenots finanšu plūsmas revīzijas rīcības plāns. Novērtējuma laikā tika secināts, ka īstenošanas līmenis ir gandrīz 86 %.
Apstrādāt priekšlikumus saistībā ar to vielu, kas rada ļoti lielas bažas, iekļaušanu to vielu sarakstā, kuras ar laiku iekļautu atļauju izsniegšanas procedūrā, un sniegt ieteikumus par dažu no šajā sarakstā iekļauto vielu iekļaušanu licencēto vielu sarakstā, kā arī apstrādāt licencēšanas pieteikumus (REACH regulas VII sadaļa).

Izskatīt reģistrācijas dokumentācijas atbilstību REACH regulai un ar to saistītos testēšanas priekšlikumus, kā arī koordinēt vielu izvērtējuma procedūru (REACH regulas VI sadaļa).

Pieņemt ķīmisko vielu reģistrācijas un citus pieteikumus un veikt to pilnīguma pārbaudi (REACH regulas II sadaļa).

Eiropas Ķīmisko vielu aģentūru izveidoja, lai pārvaldītu un dažos gadījumos īstenotu REACH regulas tehniskos, zinātniskos un administratīvos aspektus un šo aspektu sakarā nodrošinātu konsekvenci Savienības mērogā (REACH regulas 75. pants); tā arī pilda uzdevumus, kuri saistīti ar ķīmisko vielu klasifikāciju un marķējumu, kas izriet no CLP regulas.

Valdē darbojas viens pārstāvis no katras dalībvalsts (izvirzītos locekļus amatā ieceļ Padome) un, lielākais, seši Komisijas iecelti pārstāvji, tostarp trīs personas bez balsstiesībām, kuras pārstāv ieinteresētās personas, kā arī divas Eiropas Parlamenta ieceltas neatkarīgas personas. (REACH regulas 79. pants).

ieņēmumi no maksām: 26,6 (33,5) miljoni EUR,

Produkti un pakalpojumi 2012. gadā (2011. g.)
13.

Aģentūras izveides regulā ir noteikti maksimālie nodarbināšanas termiņi pagaidu darbiniekiem, kurus Aģentūra pieņem darbā no dzelzceļa nozares speciālistiem. Saskaņā ar šiem noteikumiem laikposmā no 2013. gada līdz 2015. gadam Aģentūrai būs jāaizstāj puse no saviem darbiniekiem, kas var izraisīt ievērojamus traucējumus Aģentūras pamatdarbībā (12).
13.

GSA pārvaldītie Sestās pamatprogrammas dotāciju nolīgumi ir pārmantoti no GSA priekšgājēja – kopuzņēmuma „Galileo” (GJU). GJU un Eiropas Kosmosa aģentūra (EKA) ir izstrādājusi savus Sestās pamatprogrammas noteikumus, kas nedaudz atšķiras no Eiropas Komisijas noteikumiem. Sestās pamatprogrammas ex-post revīzijas tika pabeigtas 2012. gadā. Revidentu iegūtie galīgie rezultāti liecina, ka revidētā parauga pārmērīgi augstu deklarētā izdevumu daļa bija 455 836,66 EUR, kas atbilst 1,4 % no revidētajām dotācijām. Kad tiks panākta vienošanās ar Eiropas Komisiju, GSA plāno atgūt lielāko daļu no summām, kuras ārējie revidenti ir atzinuši par neatbilstīgām.
Pārvaldība

Valde Sastāvs Pa vienam no katras dalībvalsts izraudzītam loceklim, divi Eiropas Parlamenta izraudzīti locekļi un trīs locekļi, kuri pārstāv Komisiju. Uzdevumi Valde pieņem Centra gada programmu un budžetu un uzrauga to izpildi. Direktors Ieceļ Valde no Komisijas ierosināto kandidātu saraksta. Konsultatīvā padome Sastāvs Viens pārstāvis no katras dalībvalsts un trīs Komisijas pārstāvji bez balsstiesībām. Uzdevumi Padomes uzdevums ir nodrošināt Centra darba izcilību zinātnē un Centra veikto pasākumu un sniegto atzinumu neatkarību. Ārējā revīzija Eiropas Revīzijas palāta Iekšējā kontrole Komisijas Iekšējās revīzijas dienests Budžeta izpildes apstiprinātājiestāde Eiropas Parlaments pēc Padomes ieteikuma
Pārvaldība

1. Administratīvā padome Sastāvs Viens pārstāvis no katras dalībvalsts, četri pārstāvji no Komisijas un četri attiecīgo nozaru pārstāvji bez balsstiesībām Uzdevumi — Pieņemt personāla politikas daudzgadu plānu, gada budžetu, darba programmu, gada pārskatu un izvērstu plānu Aģentūras gatavībai reaģēt uz piesārņojumu un novērst to. — Pārraudzīt izpilddirektora darbu. 2. Izpilddirektors Ieceļ Administratīvā padome. Komisija var ierosināt vienu vai vairākus kandidātus. 3. Ārējā revīzija Eiropas Revīzijas palāta 4. Budžeta izpildes apstiprinātājiestāde Eiropas Parlaments pēc Padomes ieteikuma
(Izvilkumi no 171. un 172. panta Līgumā par Eiropas Savienības darbību)

informēt tiesību subjektus, kas noslēguši dotāciju nolīgumu ar kopuzņēmumu Clean Sky, par iespējām saņemt aizņēmumu no Eiropas Investīciju bankas, jo īpaši par Riska dalīšanas finanšu mehānismu, kas izveidots saskaņā ar Septīto pamatprogrammu.

Pārvaldība
15.

Biroja rīcībā 2010. gada 31. decembrī bija EUR 67 miljoni, tostarp avansa maksājumi no Biroja klientiem un no 2010. gada uz 2011. gadu pārnestās apropriācijas, tādēļ šo summu nevar uzskatīt par Biroja pārpalikumu. (Attiecīgā summa 2009. gadā bija EUR 72 miljoni.) Budžeta komitejas pieņemtās finanšu līdzekļu pārvaldības politikas rezultātā (atbilstoši Revīzijas palātas sniegtajiem ieteikumiem) Biroja finanšu līdzekļi tiek ieskatīti centrālo banku, AAA reitinga banku un citu ļoti augstu vērtēto starptautisko banku kontos. Turklāt ieviesta ikgadēja pārskata iesniegšana budžeta komitejai. Attiecībā uz uzkrāto budžeta pārpalikumu gada beigās – Birojs pazemināja nodevas 2005. un 2009. gadā, un tas negatīvi ietekmēja ienākumus no KPZ nodevām attiecīgi par 24 % un 30 % (pamatojoties uz budžeta skaitļiem). Šādas rīcības ievērojami samazinās uzkrāto budžeta pārpalikumu. Pirmkārt, ieguldījumi EUR 129 miljonu apmērā stratēģiskā plāna īstenošanai, ko 2011. gadā apstiprinājusi Biroja valde un budžeta lēmējinstitūcija nolūkā uzlabot organizācijas sniegumu un starptautisku sadarbību. Stratēģiskajā plānā ieguldījumiem ēkās tiek atvēlēti EUR 69 miljoni, sadarbības fondam – EUR 40 miljoni, turpmākai IT vienkāršošanai un modernizācijai, kā arī citiem svarīgiem elementiem, kas palīdzēs sasniegt minētos mērķus – EUR 4 miljoni. Otrkārt, jaunie tiesību aktu priekšlikumi, ko pašlaik sagatavo Komisija nolūkā pārskatīt ES tiesību aktus par preču zīmēm, kā arī politiskā vienošanās iedalīt 50 % no atjaunošanas nodevas nacionālajiem preču zīmju birojiem. Šāda rīcība kalpos par sadarbības pamatu nolūkā sekmēt prakses un rīku saskaņošanu par labu lietotājiem jautājumos, kas saistīti ar preču zīmēm un dizainparaugiem (skatīt Padomes 2010. gada 25. maija secinājumu par turpmāko preču zīmju sistēmas pārskatīšanu ES). Turklāt tā sniegs ieguldījumu līdzsvarotāka budžeta panākšanai. Treškārt, Komisija apsver domu ieviest Biroja finanšu stāvokļa pārskatu, kas tiks veikts reizi divos gados. Ceturtkārt, Birojs ir gatavs kļūt par ES intelektuālā īpašuma aģentūru, darbojoties visas ES interesēs, kā arī kopā ar nacionālajiem birojiem izveidot Eiropas tīklu, kas pārstāv gala lietotāju intereses. Ņemot vērā iepriekš minēto, Komisija un Birojs nesen parakstīja saprašanas memorandu, saskaņā ar kuru Birojs būs atbildīgs par daudzām darbībām, kas saistītas ar Eiropas Viltošanas un pirātisma apkarošanas centru. Komisija ir izvirzījusi tiesību aktu priekšlikumu (COM(2011) 288), lai pilnībā nodotu šo Centru Biroja pakļautībā, izvairoties no ES aģentūru funkciju dublēšanās. Sākotnējais šā Centra kārtējo izmaksu ietekmes novērtējums bija no EUR 3,3 līdz 5,5 miljoniem gadā. Finanšu un administratīvā autonomija, kas noteikta Biroja dibināšanas regulā un minēta tā finanšu programmā, ir ļāvusi Birojam ieviest snieguma parametru būtiskas uzlabošanas rīkus, it īpaši prasīgā un mainīgā lietotāju vidē, un pilnveidot finanšu vadību.
Pārvaldība

1. Priekšsēdētājs Vada Biroju. Viņu ieceļ Padome no Komisijas piedāvāta kandidātu saraksta pēc Administratīvās padomes atzinuma saņemšanas. 2. Administratīvā padome Uzrauga Biroja darba programmu un izstrādā noteikumus par Biroja darba metodēm. Tās sastāvā ir viens pārstāvis no katras dalībvalsts, viens pārstāvis no Komisijas un viņu aizstājēji. 3. Komitejas, kuru sastāvā ir trīs Biroja darbinieki, lemj par augu šķirņu aizsardzības tiesību piešķiršanu. Pārsūdzības procesā par to lemj Apelācijas padome. 4. Biroja darbību likumības pārbaude Komisija pārbauda, vai ir likumīgas Biroja priekšsēdētāja darbības, kurām Savienības tiesību akti neparedz nekādu likumības kontroli, ko veic kāda cita organizācija, un Administratīvās padomes darbības, kuras attiecas uz Biroja budžetu. 5. Ārējā revīzija Revīzijas palāta 6. Budžeta izpildes apstiprinātājiestāde Administratīvā padome
13.

Tāpat kā iepriekšējos gados pārnesumu augstais līmenis negatīvi ietekmēja budžeta izpildi. No 2008. gada pārnestās apropriācijas 2,2 miljonu EUR apmērā nācās anulēt. Pārnestās apropriācijas 2009. gadā veidoja 42 % no izdevumiem II sadaļā “Administratīvie izdevumi” un 63 % no izdevumiem III sadaļā “Pamatdarbības izdevumi”. Šāds stāvoklis var apdraudēt 2010. gada budžeta izpildi un ir pretrunā ar gada pārskata principu.
Kopīgi vienojoties, dalībvalstu valdību pārstāvji ir pieņēmuši paziņojumu par Eiropas Tīklu un informācijas drošības aģentūras izveidi. Aģentūra ir atskaites punkts, kurš rada uzticību ar savu neatkarību, konsultāciju kvalitāti un izplatīto informāciju, procedūru pārskatāmību un darbības metodēm, kā arī ar neatlaidību tai uzticēto uzdevumu izpildē. (Padomes 2004. gada 19. februāra Lēmums, pamatojoties uz Līguma 251. pantu)

Mērķi — Aģentūra uzlabo Kopienas, dalībvalstu un uzņēmēju spēju novērst un risināt tīklu un informācijas drošības problēmas un reaģēt uz tām. — Aģentūra savas kompetences robežās sniedz palīdzību Komisijai un dalībvalstīm un konsultē tās jautājumos, kas attiecas uz tīklu un informācijas drošību. — Aģentūra attīsta augsta līmeņa kompetenci un izmanto to, lai veicinātu plašu sadarbību starp valsts un privāto sektoru. — Aģentūra pēc pieprasījuma palīdz Komisijai izstrādāt Kopienas tiesību aktus tīklu un informācijas drošības jomā.

Uzdevumi Aģentūra: a) vāc informāciju par esošiem un iespējamiem riskiem, kas varētu ietekmēt elektroniskos komunikāciju tīklus; b) konsultē Eiropas Parlamentu, Komisiju, Eiropas organizācijas vai valstu kompetentās iestādes un sniedz tām palīdzību; c) uzlabo sadarbību starp dažādiem dalībniekiem šajā jomā; d) veicina sadarbību kopīgu metodoloģiju izstrādē tīklu un informācijas drošības problēmu risināšanai; e) dod ieguldījumu informētības uzlabošanā attiecībā uz tīklu un informācijas drošību visiem lietotājiem; f) palīdz Komisijai un dalībvalstīm to attiecībās ar ražotājiem; g) seko standartu attīstībai; h) konsultē Komisiju par pētniecību tīklu un informācijas jomā; i) veicina riska novērtēšanas darbības un riska novēršanas risinājumus; j) iesaistās sadarbībā ar trešām valstīm.

1. Administratīvā padome 1. Tajā ir viens pārstāvis no katras dalībvalsts, trīs Komisijas iecelti pārstāvji un trīs pārstāvji bez balsstiesībām – pa vienam no šādām grupām: a) informācijas un komunikāciju tehnoloģiju nozare; b) patērētāju grupas; c) zinātniskie eksperti. 2. Administratīvās padomes locekļiem ir arī aizstājēji. 2. Izpilddirektors 1. Aģentūru pārvalda izpilddirektors, kurš savus pienākumus pilda neatkarīgi. 2. Izpilddirektora amata pilnvaru termiņš ir līdz pieciem gadiem. 3. Ārējā revīzija Eiropas Revīzijas palāta 4. Iekšējā revīzija Komisijas iekšējais revidents 5. Budžeta izpildes apstiprinātājiestāde Eiropas Parlaments pēc Padomes ieteikuma

Budžets 8,4 (8,3) milj. euro Darbinieku skaits 2008. gada 31. decembrī — Štatu sarakstā: 44 (44), aizņemtās amata vietas: 39 (42) — Pārējie darbinieki: 12 (11) līgumdarbinieki, 5 (2) valstu eksperti norīkojumā, 2 (2) praktikanti Kopējais darbinieku skaits: 58 (56) pamatdarbībām: 38 (31) administrācijā un attiecīgajā politikas jomā: 20 (25)
4.

SESAR projekta izstrādes fāzei atvēlētais budžets ir 2,1 miljards EUR, un to vienādās daļās veidos Kopienas, Eurocontrol, kā arī projektā iesaistīto publiskā un privātā sektora partneru finansējums. Kopienas ieguldījumu finansē no Septītās pamatprogrammas pētniecībai un tehnoloģiju attīstībai un no Eiropas Transporta tīklu transporta programmas. Apmēram 90 % no Eurocontrol un citu ieinteresēto personu līdzdalības būs ieguldījums natūrā.
Kopiena īsteno arodmācību politiku, kas atbalsta un papildina dalībvalstu rīcību, pilnīgi respektējot dalībvalstu atbildību par arodmācību saturu un organizāciju. Rīcības mērķis ir: — palīdzēt pielāgoties pārmaiņām rūpniecībā, jo īpaši – izmantojot arodmācības un pārkvalificēšanu, — uzlabot arodmācību pamatus un padziļinātas arodmācības, lai veicinātu integrāciju un reintegrāciju darba tirgū, — padarīt pieejamākas arodmācības un veicināt mācībspēku un mācāmo, un jo īpaši jaunatnes, mobilitāti, — veicināt izglītības vai arodmācību iestāžu un uzņēmumu sadarbību apmācības jautājumos, — attīstīt informācijas un pieredzes apmaiņu par jautājumiem, kas ir kopīgi dalībvalstu mācību sistēmām. (no Līguma 150. panta)

Centra mandāts Kā Eiropas Savienības references centrs arodizglītības un izglītības jomā Centrs sniedz informāciju politisko lēmumu pieņēmējiem, pētniekiem un profesionāļiem, lai radītu labāku izpratni par pašreizējām tendencēm un dotu viņiem iespēju pieņemt pamatotākus lēmumus turpmākajai rīcībai. Centrs palīdz Eiropas Komisijai sekmēt un attīstīt arodmācības un izglītību Kopienas līmenī.

Uzdevumi — Apkopot atlasīto dokumentāciju un analizēt datus. — Sniegt ieguldījumu pētījumu izstrādē un saskaņošanā. — Izmantot un izplatīt attiecīgu informāciju. — Sekmēt un atbalstīt iniciatīvas, kas varētu veicināt saskaņotu pieeju jautājumiem par arodizglītības attīstību. — Nodrošināt forumu visām ieinteresētajām personām.

1. Valde Sastāvs: no katras dalībvalsts: — viens valdības pārstāvis, — viens darba devēju organizāciju pārstāvis, — viens darba ņēmēju organizāciju pārstāvis un trīs locekļi, kas pārstāv Komisiju. 2. Birojs Sastāvs: Valdes priekšsēdētājs un trīs priekšsēdētāja vietnieki (viens no katras grupas), viens koordinators no katras grupas un viens Komisijas pārstāvis. 3. Direktors Ieceļ Komisija no kandidātu saraksta, ko iesniegusi Valde; atbild par Centra ikdienas vadību un Valdes un Biroja lēmumu izpildi. 4. Iekšējā kontrole Komisijas iekšējās revīzijas dienests. 5. Ārējā revīzija Revīzijas palāta. 6. Budžeta izpildes apstiprinātājiestāde Parlaments pēc Padomes ieteikuma.

Budžets: 17,4 milj. EUR (17,6 milj. EUR) Kopienas ieguldījums: 96 % (95 %) Darbinieku skaits 2007. gada 31. decembrī: Vietu skaits štatu sarakstā: 97 (95). Aizņemtās štata vietas: 89 (81). Pārējās štata vietas: (palīgdarbinieki un valsts eksperti norīkojumā): Kopējais darbinieku skaits: 128 (123). Norīkoti šādu pienākumu izpildei: pamatdarbībām: 89 (84), administrācijā: 39 (34), dažādiem uzdevumiem: 0 (5).
Kopiena papildina dalībvalstu rīcību, kas mazina narkotiku izraisīto kaitējumu veselībai, arī informējot un veicot profilakses pasākumus. (Līguma 152. pants)

Mērķi Nodrošināt Kopienai un tās dalībvalstīm attiecīgu, objektīvu, uzticamu un salīdzināmu informāciju Eiropas līmenī par narkotikām, narkomāniju un to sekām. Centram jākoncentrējas uz šādām prioritārām jomām: 1) narkotiku problēmas stāvokļa un jaunu tendenču uzraudzība, jo īpaši saistībā ar vairāku narkotiku lietošanā vienlaikus; 2) risinājumu uzraudzība un informācijas sniegšana par labāko praksi; 3) jaunu psihoaktīvu vielu risku novērtēšana un ātrās informēšanas sistēmas uzturēšana; 4) līdzekļu un instrumentu izstrāde, lai palīdzētu dalībvalstīm uzraudzīt un izvērtēt savu iekšējo politiku un lai palīdzētu Komisijai uzraudzīt un izvērtēt Eiropas Savienības politiku.

Uzdevumi — Vākt un analizēt datus. — Uzlabot datu salīdzināšanas metodes. — Izplatīt datus. — Sadarboties ar Eiropas un starptautiskajām organizācijām un trešām valstīm. — Konstatēt jaunu notikumu attīstību un tendenču maiņu.

1. Administratīvā valde Administratīvajā valdē ir viens pārstāvis no katras dalībvalsts, divi Komisijas pārstāvji un divi Eiropas Parlamenta iecelti neatkarīgi eksperti. Tā apstiprina darba programmu, vispārējo ziņojumu par Centra darbību, kā arī budžetu. 2. Direktors Ieceļ administratīvā valde pēc Komisijas priekšlikuma. 3. Zinātniskā komiteja Sniedz atzinumus. Zinātniskās komitejas sastāvā ir ne vairāk kā piecpadsmit plaši pazīstami zinātnieki, ko administratīvā valde ieceļ, ņemot vērā viņu zinātnisko izcilību un neatkarību, iepriekš publicējot uzaicinājumu paust interesi. Administratīvā valde var iecelt ekspertu grupu Zinātniskās komitejas paplašināšanai, lai novērtētu jauno psihoaktīvo vielu risku. 4. Ārējā revīzija Eiropas Revīzijas palāta. 5. Budžeta izpildes apstiprinātājiestāde Eiropas Parlaments pēc Padomes ieteikuma.

Galīgais budžets 14,4 milj. EUR (13,1 milj. EUR). Kopienas subsīdija 93 % (92 %). Plānotais amata vietu skaits: 82 (77) aizņemtās štata vietas: 73 (68) +25 (23) pārējie darbinieki (palīgdarbinieku līgumi, līgumdarbinieki un pagaidu darbinieki). Kopējais darbinieku skaits: 98 (91) Norīkoti šādu pienākumu izpildei: pamatdarbībām: 60 (53,5), administrācijā un IT atbalstam: 29 (30), dažādi: 9 (7,5).